Lars Barfoed (KF), 2004-03-09:
Jamen det er vi da fuldstændig enige om.
Det er da også derfor, at beskæftigelsesministeren kunne fremvise stribevis af eksempler på, hvad regeringen netop har gjort for at imødegå den stigende arbejdsløshed, og jeg gjorde det også i mit indlæg.
Vi har jo fremsat og fået gennemført en finanslov, som netop stimulerer beskæftigelsen i en situation, hvor konjunkturerne går den forkerte vej.
Vi gennemfører en lang række arbejdsmarkedspolitiske tiltag.
Hr. Jan Petersen har selv været med i et forlig om »Flere i arbejde«, der betyder, at vi gennemfører en arbejdsmarkedspolitik, der er møntet på at få flere direkte i job.
Så den side af sagen er vi enige om. Det, som jeg bare vil sige til hr. Jan Petersen, som åbenbart er mere interesseret i at stille spørgsmål end i at høre svarene på dem - det er han fortsat, kan jeg høre - er, at det intet talent kræver at skabe job i en situation, hvor der er højkonjunktur.
Det var der i 1990'erne, da Socialdemokratiet havde regeringsmagten.
Hvis der er nogen, der er optaget af at skaffe turisme til Danmark, så er det mig.
Jeg er stærkt optaget af, at vi skal have øget turismen i Danmark.
Det er virkelig et erhverv, der er vækstpotentiale i, så det vil jeg fuldstændig støtte hr. Bjarne Laustsen i at vi skal gøre noget ved.
Men når vi har sådan en stor debat her i Folketinget om, hvordan vi på landsplan kan skabe vækst i Danmark eller skabe beskæftigelse i Danmark - de ting hører jo sammen - så er det måske ikke lige offentlig støtte til Fiskens Hus i Skagen, der løfter tingene.
Det er sikkert et udmærket initiativ - jeg kender det jo ikke - men jeg kan jo ikke her tage stilling til, om det er noget, vi skal støtte.
Jeg går ud fra, at det er noget, man tager sig af lokalt eller regionalt, men jeg kender ikke projektet.
Hr. Bjarne Laustsen har det jo med, da hr. Bjarne Laustsen er valgt i området, at pege på nogle meget konkrete nordjyske sager og så bede os andre, som er valgt andre steder i landet, om at forholde os til dem.
Det kan man jo ikke, når man ikke kender nærmere til det.
Men jeg ønsker held og lykke med projektet i Nordjylland.
Jeg hørte godt før under debatten - jeg troede næsten ikke mine ører - at fru Line Barfod endda konkretiserede, hvad det var, man forestillede sig at der skulle gøres for at imødegå den stigende ledighed oppe i Nordjylland.
Man forestiller sig - og jeg forstår, at det så er hele kredsen af socialistiske partier plus Det Radikale Venstre, der jo er enige om det her forslag til vedtagelse - at det klarer man ved, at nogle pædagoger og nogle producenter af økologisk kød skulle sætte sig sammen i et projekt oppe i Nordjylland og finde ud af at etablere et nyt slagteri.
Helt ærligt!
Det er ikke den måde, vi skaber vækst på i Danmark, at lave nogle offentligt finansierede projektgrupper, der kan sætte sig ned og snakke sammen om, hvordan man kan levere økologisk kød til børnehaverne i Nordjylland.
Det batter overhovedet ikke noget som helst.
Så vil man lave en skattereform, kan jeg forstå, igen Det Radikale Venstre, Enhedslisten og Socialdemokratiet.
Man har overhovedet ikke talt om, hvad den skal gå ud på.
Der er ingen bud overhovedet fra oppositionen på, hvordan vi skaber vækst og beskæftigelse i Danmark.
Det er blålys og gammeldags marxistisk filosofi rodet sammen i en pærevælling.
Det kan vi ikke bruge til noget som